Hartlepool

Hartlepool er en by og enhetlig myndighet i Durham i England, ved kysten av Nordsjøen. Den ligger 12 km nord for Middlesbrough og 27 km sør for Sunderland. Kommunen (borough) Hartlepool består også av de ytre forstedene/landsbyene Seaton Carew, Greatham og Elwick. I 1974 ble Hartlepool overført til det nye grevskapet Cleveland. Da dette ble oppløst ble Hartlepool selvstyrt, og en del av det seremonielle grevskapet Durham.

Hartlepool ble grunnlagt på 600-tallet rundt klosteret Hartlepool Abbey i Northumbria. Landsbyen vokste i løpet av middelalderen og dens havn tjente som den offisielle havnen til palatinatsgrevskapet Durham. Etter at jernbanen fra nord ble knyttet fra kullgruvene i South Durham, med ytterligere forbindelse fra sør, i 1835, sammen med en ny havn, førte til økt ekspansjon for byen, inkludert den nye byen West Hartlepool.«Ordnance Survey plan of the 'Hartlepools'» Industrialiseringen og begynnelsen på skipsverftindustrien senere på 1800-tallet førte til at Hartlepool ble mål for den tyske marine ved begynnelsen av den første verdenskrig. Et bombardement den 16. desember 1914 førte til at over hundre mennesker ble drept. En alvorlig nedgang i tungindustrien og skipsverftene etter den andre verdenskrig førte til perioder med stor arbeidsledighet inntil det på 1990-tallet ble igangsatt betydelige investeringsprosjekter og ny utvikling av kaianleggene til en marina som førte til en økning i byens prospekter.

Ved folketellingen i 2011 hadde byen en befolkning på rundt  innbyggere, en økning på  siden 2001.«Town population grows by 2,000» , Hartlepool Mail 17. juli 2011«Census result shows increase in population of the North East», Office for National Statistics (ONS) 16. juli 2012

 Historie 

Hartlepool ble grunnlagt som en landsby i det 600-tallet rundt klosteret Hartlepool Abbey som ble grunnlagt i 640. Det ble kjent under Hilda av Whitbys tid som abbedisse, 647–657. Klosteret ble ødelagt av nordboere i vikingangrep i 800.

I løpet av middelalderen ble Hartlepool en liten, men viktig by. Den fikk et marked og bymurer, og havnen ble palatinatsgrevskapet Durhams offisielle havn. Den var en praktisk utskipningshavn for kull fra South Durham, og en jernbane ble anlagt allerede i 1835. En konkurrerende jernbanelinje ble anlagt i 1847, og rundt stasjonen vokste West Hartlepool opp.

De to byene vokste side om side. Befolkningstallet var sammenlagt bare omkring 1000 ved begynnelsen av det 19. århundre, og hele 64 000 i 1891. De to, kjent som Old Hartlepool og West Hartlepool, ble formelt slått sammen i 1967.

Det ble opprettet flere jernverk og skipsverft i det 19. århundre. Dette førte i sin tur til at flere rederier slo seg til i byen, og i 1913 var det hele 42 rederier med totalt 235 skip. Dette førte til at Tyskland så på byen som et viktig mål under første verdenskrig, og mellom 8.10 og 9.30 på morgenen 16. desember 1914 ble Old Hartlepool, West Hartlepool, Whitby og Scarborough beskutt av den tyske marinen. Totalt ble 1150 granater avfyrt. 137 omkom, og 592 ble såret. Kystbatteriene skjøt tilbake, 143 skudd, og skadet 3 skip inkludert slagkrysseren SMS «Blücher». Et nytt tysk forsøk på å beskyte byen førte til slaget ved Doggerbanken 24. januar 1915.

Under depresjonen i 1930-tallet gikk det hardt utover Hartlepool. Byen hadde høy arbeidsledighet frem til andre verdenskrig, da skipsbygging og stålverk ble viktige industrier. Etter krigen opplevde begge næringer tilbakegang, og den siste sjøsettingen i Hartlepool fant sted i 1961.

Siden 1960-tallet har Hartlepool opplevd vekst i handels- og servicenæringer. Et stort kjøpesenter ble reist i sentrum, i et område som ble totalt ødelagt av bombing under andre verdenskrig. Det har også kommet til en stor marina. Ved den historiske kaia ligger for øvrig fregatten HMS «Trincomalee», bygget i Bombay i 1817, som er det eldste krigsskip som fortsatt flyter.

Utenfor Hartlepool ligger Hartlepool kjernekraftverk, en gassavkjølt atomreaktor, som ble åpnet i 1980-årene. Den er planlagt nedlagt i 2019, skjønt det tenkes på en utsettelse til 2024. British Energy mener at det er fornuftig å erstatte den med en ny reaktor, noe som har ført til protester fra miljøverngrupper.

 Sport 
Byens fotballag er Hartlepool United FC.

 Referanser 

 Eksterne lenker 


Kategori:Distrikter i Nordøst-England
Kategori:Byer i Durham
Kategori:Durham 
Kategori:Havnebyer i Storbritannia
Kategori:Havnebyer ved Nordsjøen